**FIA KAMPANJA PROTI SPLETNIM ZLORABLJANJEM JE PRIDOBILA POMEMBNO PODPORO EU IN NJENO FINANČNO POMOČ**

* Kampanja FIA "Združeni proti spletnim zlorabam" - *United Against Online Abuse* (UAOA) je prejela 400.000 € iz programa Erasmus+ EU.
* Sredstva bodo uporabljena za razvoj vseevropskega okvira za boj proti spletnim zlorabam v športu.
* UAOA bo izvedla inovativne raziskave, izobraževalne iniciative in rešitve, ki temeljijo na umetni inteligenci (AI), za boj proti spletnim zlorabam v evropskem športu.
* Projekt bo združil vodilne organizacije in klube, članice FIA iz šestih držav EU, da bi spodbudil sistemske spremembe skozi sodelovanje.

Kampanja Združeni proti spletnim zlorabam (UAOA) Mednarodne avtomobilistične zveze (FIA) je prejela 400.000 € sredstev v okviru programa Erasmus+ Evropske unije, kar predstavlja pomembno potrditev zaupanja s strani Evropske unije v to koalicijo.

Sredstva potrjujejo vodilno vlogo kampanje pri boju proti spletnim zlorabam v športu na svetovni ravni in UAOA bo odgovorna za vodenje prelomnega projekta za boj proti spletnim zlorabam v športu po vsej EU.

S podporo Fundacije FIA je UAOA Evropski uniji predložila podroben in prepričljiv predlog, preden je bila izbrana kot ena od le 100 uspešnimi projekti med skoraj 2.000 prijavljenimi. Z doseženo impresivno oceno 87 točk od 100 možnih, projekt odraža svojo pomembnost in hkrati utrjuje položaj UAOA kot vodilne svetovne avtoritete na področju raziskovanja in reševanja spletnih zlorab v športu.

Sredstva Erasmus+ omogočajo UAOA razvoj in izvedbo inovativnega okvirja za reševanje vse večje pojavnosti spletnih zlorab, ki ciljajo na športnike, športne funkcionarje in navijače. Pobuda bo združila najnovejše raziskave in izobraževalne pobude za spodbujanje vključevanja, varnosti in spoštovanja v evropskem športnem ekosistemu.

Poudarki projekta:

• **Raziskave, izobraževanje in ozaveščanje:** Izvajanje empiričnih študij na nacionalni ravni v maternih jezikih, začetek prve kampanje v EU proti spletnim zlorabam v športu ter razvoj izobraževalnih orodij, vključno z mikrodokazili za spletno varnost.

• **Varstvo in krepitev zmogljivosti:** Ustvarjanje okvirja za kritične incidente, izboljšanje strokovnosti organizacij in zagotavljanje usposabljanj za športne deležnike za učinkovit boj proti spletnim zlorabam.

• **Tehnološke rešitve:** Uporaba strategij, podprtih z umetno inteligenco (AI), za ciljno usmerjene intervencije na družbenih omrežjih ter razvoj digitalnih orodij za obravnavo in preprečevanje spletnih zlorab.

• **Vključenost in sodelovanje:** Osredotočenost na zaščito ranljivih skupin ter spodbujanje partnerstev z vladami, nevladnimi organizacijami in športnimi zvezami po vsej Evropi za spodbujanje sistemskih sprememb.

***Mohammed Ben Sulayem, predsednik FIA in ustanovitelj UAOA, je dejal:***

 *„Ta sredstva so izjemen dosežek za FIA-o in kampanjo UAOA, saj predstavljajo odločilen korak naprej v naši misiji ustvariti varnejše digitalno okolje za vse, ki so vključeni v šport“*

 *„S podporo Evropske unije preko njenega programa Erasmus+ bo ta vodilni svetovni projekt prinesel pomembne, prelomne in trajne spremembe.“*

*„Šport je enotna sila in spletno okolje bi moralo to odražati. Z bojem proti spletnim zlorabam skozi inovacije in sodelovanje zagotavljamo, da vrednote integritete in vključenosti ostanejo v središču športa. Hvaležen sem našim partnerjem po vsej Evropi za njihovo skupno zavezanost tej ključni zadevi in se veselim sodelovanja z njimi v prihodnjih letih.“*

**Erin Bourke, vodja projekta UAOA, je dejala:**

*„Financiranje Erasmus+ je priznanje velikemu napredku, ki ga je kampanja UAOA dosegla v tako kratkem času od svoje ustanovitve. Evropska unija je prepoznala kritično potrebo po boju proti spletnim zlorabam v športu in počaščeni smo, da so nam zaupali izvedbo tako obsežnega projekta na ravni Evrope.”*

 *„Prijava UAOA natančno opisuje, kako bo ta projekt športnikom, športnim funkcionarjem in navijačem zagotovil orodja in podporo, ki jo potrebujejo za varno navigacijo po spletnem svetu, hkrati pa bo sodeloval z vladami, platformami in regulatorji, da zagotovi najboljše strukture in okvire. Ponosni smo, da vodimo to pobudo, in se veselimo sodelovanja z našimi partnerji pri ustvarjanju digitalnega prostora, kjer spoštovanje in vključenost v športu uspevata.“*

Projekt UAOA, ki bo trajal od januarja 2025 do januarja 2027, bodo izvajale in nadzorovale vodilne organizacije za boj proti spletnim zlorabam ter nacionalne zveze, članice FIA-e iz šestih držav EU. FIA bo delovala kot koordinator projekta.

**Štiri članice FIA-e, ki bodo nudile praktično in materialno podporo projektu so:**

• Autoklub České republiky (Češka)

• Zveza za avto sport Slovenije - AS SLO (Slovenija)

• Real Federación Española de Automovilismo (Španija)

• Svenska Bilsportförbundet (Švedska)

Program bo prav tako uporabil pravno strokovno znanje in smernice podjetja *Clark Hill LLP* (Irska).

Ta projekt je pomemben mejnik za kampanjo UAOA, saj jo trdno uveljavlja kot vodilno svetovno koalicijo proti spletnim zlorabam v športu. Z združevanjem športnih zvez, nacionalnih vlad, regulativnih organov in tehnoloških platform si UAOA prizadeva spodbuditi regulativne in vedenjske spremembe za boj proti naraščajočemu spletnemu nadlegovanju in sovražnemu govoru. Od svoje ustanovitve leta 2023 je UAOA objavila pionirske raziskave, začela mednarodne kampanje in zbrala ključne deležnike, da bi spodbujala varnejše in bolj vključujoče digitalne prostore.

Do danes je koalicija UAOA pridobila podporo vlad Grčije, Francije, Slovenije, Albanije, Avstralije, Kenije, Kostarike, Namibije in Ruande. Poleg tega pa tudi športnih zvez in organizacij, kot so FIM, Mednarodna zveza e-športov, ASETEK SimSports, *Peace and Sport Monaco*, UNESCO, Svet Evrope, *Clark Hill LLP*, Arwen.AI in Univerza DCU.

Za medijska vprašanja, prosimo, kontaktirajte: Koordinatorja za komunikacije UAOA, Omara Sharifa, na omar.sharif@unitedagainstonlineabuse.com

**O kampanji Združeni proti spletnim zlorabam (UAOA)**

Kampanja Združeni proti spletnim zlorabam, ki jo je ustanovil predsednik FIA Mohammed Ben Sulayem in jo podpira Fundacija FIA, je globalna koalicija, zavezana boju proti spletnim škodam v športu. S pomočjo raziskav, zagovorništva in sodelovanja s športnimi organizacijami, vladami ter tehnološkimi platformami, UAOA spodbuja spremembe za zaščito digitalnega okolja za vse udeležence v športu. Leta 2024 je FIA prejela nagrado *Peace and Sport Coalition for Peace* kot priznanje za delo, ki ga UAOA še naprej opravlja.

Kampanja UAOA je nedavno izdala prvi *Barometer športnih novinarjev*, obsežno poročilo o obsegu in naravi spletnih zlorab, s katerimi se soočajo športni novinarji po svetu. Poročilo, izdano decembra 2024, si lahko ogledate tukaj:

 <https://unitedagainstonlineabuse.com/2024-sports-journalist-barometer/>

Kampanja bo kmalu izdala drugo izdajo svojega poročila Barometer, ki podrobno spremlja in analizira vpliv spletnih zlorab na športnike in tekmovalce. Prva izdaja Barometra je postavila merilo v globalnem raziskovanju spletnih zlorab v športu in si jo lahko ogledate tukaj:

<https://unitedagainstonlineabuse.com/barometer-report-2024/>

Projekt je financiran s strani Evropske unije. Mnenja in stališča, izražena v vsebini, pa so mnenja avtorjev in ne odražajo nujno stališč Evropske unije ali programa Erasmus+. Evropska unija ali podeljevalec sredstev ne odgovarjata za ta mnenja.